
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Цех за производство на пластмасови изделия (опаковки) с оператор „Метикар” АД, с. Медковец, общ. Медковец
Дата на извършване на проверката: 16.11.2016 г.

Място на извършване на проверката: с. Медковец, общ. Медковец 
Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:
Извършване на комплексна проверка по фактори и компоненти на околната среда за изпълнение изискванията на:

· Закон за управление на отпадъците (ЗУО);
· Наредба №1 за реда и образците, по които се представя информация за дейностите по отпадъците, както и реда за водене на публични регистри (Наредба №1 отчетност);

· Наредба за изискванията за третиране и транспортиране на производствени и на опасни отпадъци;
· Наредбата за определяне на реда и размера за заплащане на продуктова такса;

· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхраняване на опасни химични вещества и смеси.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-289/14.11.2016 г. на директора на РИОСВ – Монтана за извършване на комплексна проверка на място на обект: цех за производство на пластмасови изделия (опаковки), с оператор „Метикар” АД, с. Медковец, общ. Медковец.
На 16.11.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-289/14.11.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-64/16.11.2016 г. 
Проверени са:
· Производствен цех 
· Документи и данни, свързани със законовите и подзаконови нормативни актове по околна среда

Констативна част:
Основна дейност на обекта е производство на пластмасови изделия (опаковки) от заготовки преформи от полиетилен терафталат. Произвеждат се пластмасови опаковки – бутилки с различна вместимост. Издуването на бутилките се извършва на специализирани издувни машини. Към момента на проверката работят с намален производствен капацитет. 
1. Фактор „Отпадъци”
За обекта има извършена класификация на отпадъците през 2006 г. Към момента на проверката се образува минимално количество само производствен отпадък от пластмаса (некачествени пластмасови бутилки). Производственият отпадък се съхранява в полиетиленови чували в отделен склад. Води се отчетност в заверена отчетна книга, заведена по реда на отменената Наредба №9/2004 г. във връзка с което е дадено прадписание за завеждане на нова отчетна книга – приложение №1 от Наредба №1/2014 г. 
2. Фактор „Опасни химични вещества и смеси”

По приложение на ЗЗВВХВС на обекта не се употребяват, съхраняват и произвеждат химични вещества и смеси по смисъла на чл. 2 от Закона. Преформите /от PET материал/ се доставят от два доставчика, предоставят се декларации за съответствие и експедиционни бележки. В декларациите е дадено заключение от акредитирана лаборатория, че преформите, капачките и опаковките се произвеждат от материали, разрешени за контакт с храни, съгласно Регламент (ЕС) № 10/2011 и (ЕО) №1935/2004 и Наредба № 2/23.01.2008 г. за материали и предмети от пластмаса, предназначени за контакт с храни.
Заключение:
От извършената проверка е даденоедно предписания.

Приоритети за последваща контролна дейност:

· Контрол по изпълнение на даденото предписание;

· Законосъобразно управление на отпадъците – контрол по изпълнение на задълженията на оператора, вменени му в ЗУО.

